Raabta (fim)

Raabta (fassara. Connection) ya kasance fim ne na wasan kwaikwayo na soyayya da yaren Hindi na kasar Indiya na 2017 wanda Dinesh Vijan ya ba da umarni a farkon aikin shi na darakta,kuma Vijan, Homi Adajania, da Bhushan Kumar suka shirya. Fim din ya kunshi jarumai Sushant Singh Rajput da Kriti Sanon, tare da Jim Sarbh, Rajkummar Rao, da Varun Sharma a matsayin mai tallafawa. Labarin ya dogara ne akan tsarin masoya wanda aka sake haihuwa wanda kaddararsu bata kasance a tare ba.

Fim ɗin ya fuskanci cece-kuce daga furodusa Allu Aravind na Geetha Arts, wanda ya yi iƙirarin cewa labarin fim ɗin da halayensa sun yi kama da na fim ɗin Magadheera na 2009. Cain, Rob. "The Curious Case Of 'Magadheera' Vs. 'Raabta'". Forbes.. Ya sami ra'ayoyi gauraya-zuwa-mara kyau daga masu suka saboda wannan jayayya kuma hakan ya kasance gazawar kasuwanci, inda ya samu ₹ 39 crore a ofishin tikitoci na duniya. "Raabta Box Office Collection till Now | Box Collection". Bollywood Hungama. 9 June 2017. Retrieved 11 February 2024.
Abubuwanda suka faru
Shiv Kakkar, ma'aikacin banki mai son jin daɗi daga Amritsar, ya ƙaura zuwa Budapest don samun damar aiki mai fa'ida tare da abokinsa na ƙuruciya, Radha. A Budapest, ya ci gaba da salon wasansa har sai da ya hadu da Saira Singh, wata mai yi/saisa cakulan, wadda ke tattare da mafarkai masu ban mamaki na nutsewa. Duk da kasancewa tare da wata mace, Shiv yana jin kusanci da Saira, wadda da farko ta ƙi shi saboda dangantakarta da saurayinta, Manav. Duk da haka, Shiv ya shawo kanta ta kasance tare da shi, wanda ya kai ga ƙarshen dangantakarta da Manav.

Yayin da Shiv da Saira suke kara shakuwa, ta bayyana tsoronta na ruwa, wanda ya samo asali daga raunin yarinta lokacin da iyayenta suka nutse. Shiv ya tafi yawon kasuwanci, kuma a lokacin da ba ya nan, Saira ta hadu da Zakir, wanda daga baya ya sace ta. Zakir ya yi ikirarin cewa su masoya ne a rayuwar da ta shude, inda ya nuna mata zane-zanen ta tun wancan lokacin da kuma tuno rayuwar da ta yi a baya a matsayin jarumar gimbiya mai suna Saiba. A wannan rayuwar Saiba na son wani jarumi mai suna Jilaan (Shiv a halin yanzu), amma labarin soyayyar su ya kare a cikin bala'i lokacin da Qaabir (Zakir a yanzu) ya kashe Jilaan saboda kishi.

Manazarta

Category:Fim